Урачыстым, пранікнёным і надзвычай яркім было адкрыццё пятага, юбілейнага, рэгіянальнага этапу Міжнароднага кірмашу сацыяльна-педагагічных інавацый, якое адбылося 14 верасня ў глядзельнай зале раённага ЦКіНТ. У сонечны дзень восені на гасціннай Іванаўскай зямлі сабраліся самыя таленавітыя і перспектыўныя спецыялісты ў галіне адукацыі. Педагогі з Беларусі і Расіі сустрэліся для таго, каб падзяліцца вопытам, напрацаваным за многія гады прафесійнай дзейнасці, прапанаваць адзін аднаму крэатыўныя распрацоўкі, ідэі, прадставіць уласныя творчыя праекты…